# Comtat de Casp

El Comtat de Casp és un títol nobiliari espanyol creat el 24 de desembre de 1878 pel rei Alfons XII a favor d'Eulogio Despujol y Dusay, Ferrer de Sant Jordi y Fivaller (Barcelona, 11 de març de 1834 - Riba-roja de Túria, 18 d'octubre de 1907), militar, polític i governador colonial espanyol. Capità General de Castella la Nova, de València i de Catalunya, Senador vitalici.
El rei Alfons XII li va atorgar aquest títol per la seva destacada participació en la tercera guerra carlista, i especialment per la victòria obtinguda a Casp. Va ser successivament governador de Puerto Rico, de les Filipines, capità general de València i de Catalunya; diputat del congrés per la província de Puerto Rico en les eleccions generals espanyoles de 1884, senador vitalici des de 1896 i per dret propi en 1903.
Era fill de José María Despujol i Ferrer de Sant Jordi, IV comte de Fonollar i IV marquès de Palmerola, d'una noble i coneguda família de Les Masies de Voltregà, Vic, Catalunya.
L'actual titular, des de 2003, és María Luisa Despujol i Ruíz-Jiménez, V comtessa de Casp.

## Armes

De gules, un mont floronat d’or. La bordura de peces d’or.

## Comtes de Casp

| | Titular | Període |
| Creació en 1878 pel rei Alfons XII |||
| I | Eulogio Despujol y Dusay, Ferrer de Sant Jordi y Fivaller | 1878-1907 |
| II | Ignacio Despujol y Rigalt | 1907-1913 |
| III | Ignacio Despujol y Trenor | 1913-1965 |
| IV | Ricardo Despujol y Trenor | 1966-2000 |
| V | María Luisa Despujol y Ruíz-Jiménez | 2003-actualitat |

## Història dels Comtes de Casp

* Eulogio Despujol y Dusay, Ferrer de Sant Jordi y Fivaller (Barcelona, 11 de març de 1834 — Riba-roja de Túria, 18 d'octubre de 1907), I comte de Casp, Capità General de Castella la Nova, de València i de Catalunya, Senador vitalici.
* Va casar amb Leonor Rigalt i Muñiz, dama de María Luisa. De la seva unió, van néixer dos fills: Ignacio Despujol i Rigalt, que segueix; i Caridad Despujol i Rigalt, I comtessa de Montornés.
    Li va succeir,en 1907, el seu fill primogènit:
* Ignacio Despujol y Rigalt, (Santiago de Cuba, 9 de febrer de 1863 — València, 1913), II comte de Casp, Enginyer de Camins, Canals i Ports (1887); membre del Partit Conservador, Diputat a Corts per Quebradillo (Puerto Rico) en les eleccions generals de 1891 i per Gandia en les de 1903.
* Va casar amb Isabel Trenor y Palavicino. D'aquest matrimoni van néixer Ignacio (que segueix); Desemparats; i Leonor Despujol y Trénor.
    El va succeir, el 4 de novembre de 1913, el seu fill:
* Ignacio Despujol y Trenor (València, 1 de juliol de 1893 — ?, 1965), III comte de Casp, Capità de cavalleria.
* Va casar, en 1919, amb María Isabel Trenor y de Sentmenat, primera seva, filla de Ricardo Trénor y Palavecino, marquès de Mascarell de Sant Joan i de Dolores de Sentmenat i Sentmenat. D'aquest matrimoni van néixer vuit fills: Ignacio (mort en 1936 durant la Guerra Civil, María Isabel, Ricardo (que segueix), María Luisa, Federico, José, Jaime, i Eulogio Despujol i Trénor.
    El va succeir, el 25 de febrer de 1966, el seu segon fill:
* Ricardo Despujol y Trenor (†2000), IV comte de Casp.
* María Luis Ruíz-Jiménez Cabello.
    El va succeir, el 23 de maig de 2003, su hija:
* María Luisa Despujol y Ruíz-Jiménez, V comtessa de Casp.
    Actual titular.

## Referències

* ↑ Elenco de Grandezas y Títulos Nobiliarios Españoles (2004). Instituto Español de Estudios Nobiliarios, Editorial Hidalguía, Madrid.
* ↑ Revista hidalguía.
* ↑ Congrés dels Diputats: Arxiu històric de diputados.
* ↑ Senat d'Espanya: Expedient personal del Senador Comte de Casp, D. Eulogio Despujol y Dusay, vitalici i per dret propi.
* 1 2 Reial Carta de Successió de data 23 de maig de 2003. Publicat en el B.O.E. el 21 de març de 2003.
* ↑ «Armas de los Títulos Catalanes (XLVII): Conde de Caspe», a Heráldica Catalana; consultat el 20 de marzo de 2014.
* ↑ Difereix la successió que figura, d'una banda, en el Elenco... (2014) i en la Guía de Títulos de la Diputació de la Grandesa i, d'altra banda, al bloc Heráldica Catalana, a abcgenealogía Arxivat 2015-03-30 a Wayback Machine. i a geneall.net. Se segueix aquí aquesta última per la seva major exhaustivitat. És possible que tant l'Elenco... com la Guía de Titulos... procedeixin de la mateixa font, o derivin una de l'otra, traslladant-se així l'error.